User:Mihajlovsky/sandbox

Еволуција на медиумите Зборот медиум доаѓа од Латинскиот збор medius (средина).

Почетокот на комуникацијата меѓу луѓето преку дизајнирани канали, не преку вокализација или гестови, датира уште од древните слики во пештерите, нацртаните мапи и писмата.

Персиската Империја (центирана околу денешен Иран и Авганистан) играла клучна улога во областа на комуникацијата. Тие го дизајнирале првиот поштенски систем или вистинска пошта, за кој што се збори дека бил развиен од Персискиот владател Кир Велики (550 г. пред нашата ера), по неговото освојување на Медијското царство. Улогата на овој систем кој бил апарат за разузнавачки информации е добро документирано и овој сервис подоцна го доби името angariae, термин кој во тоа време укажувал кон даночниот систем. Стариот завет (Естер, VII) го спомнува овој систем: Артаксеркс, цар на медијците, користел курири за комуникација.

Зборот комуникација доаѓа од Латинскиот збор communicare. Ова се должи на Римската Империја, кои исто така создале нешто што може да се опише како пошта или поштенски систем, со цел да се централизира контролата на империјата од Рим. Овој систем овозможувал разменување на лични писма и собирање на информации во врска со разни настани во своите широко распространети провинции. Повеќе напредни поштенски системи подоцна се појавија во Исламскиот калифат и Монголската Империја во средниот век.

Терминот "медиуми" во својата модерна употреба која води кон комуникациските канали за прв пат е употребен од канадскиот комуникациски теоричар Маршал Меклуан, кој во 1954 година изјави: " Медиумите не се играчки и не треба да се во рацете на секого. Тие можат да бидат доверени само на нови умитеници, затоа што тие се форма на уметност". До средината на 1960 година овој термин широко беше проширен во Северна Америка и Велика Британија.

Употребата на доминантен комуникациски медиум е толку важно што историчарите ѓи поделија цивилизациите според медиумот кој најмногу бил користен во тоа време. Книгата со наслов "Пет епохи на цивилизацијата" од Вилијам Мекгоги (2000 година) ја дели историјата на следните периоди:

1. Идеографско пишување - користење на графички симболи кои претставуваат идеи или концепти.

2. Азбучно пишување - користење на букви.

3. Печатење - репродукција на текст или слики.

4. Електронско евидентирање и емитување - дистрибуција на аудио или видео записи преку електронски пат.

5. Компјутерска комуникација - користење на компјутери за размена на информации.

Факт е дека медиумите го менуваат начинот на кој ние размислуваме и како ние се гледаме себеси или останатите. Сликата која ја имаме за нас или за тоа како треба да изгледаат останатите доаѓа од медиумите. Иако овие епохи се само исторички записи, дигиталната и компјутерската комуникација покажува конкретни докази за промена на начинот на кој луѓето живеат. Најновиот тренд на комуницирање се нарекува smartmobbing(групен разговор) со користење на безжични уреди како што се мобилните телефони и слично.